Imtella' Diċembru 5, 2021 Skoċċiża ta' 86 sena sabet iċ-ċurkett tat-tieġ li 50 sena ilu kienet tilfet f'għalqa tal-patata. Peggy MacSween, li tgħid fil-gżira ta' Benbecula, kienet qed taqla' l-patata fis-snin 60 u meta rritornat id-dar indunat li kienet tilfitu. Ir-raġel tagħha John, li kienet ilha miżżewġa miegħu mill-1958, xtralha ieħor. L-istorja waslet f'widnejn Donald MacPhee li beda jfittex fl-għalqa b'metal detector. MacPhee ħaffer madwar 90 ħofra fejn sab diversi biċċiet ta' metall u għadd ta' ċrieket … fosthom dak ta' MacSween. Huwa mar jagħti ċ-ċurkett lill-anzjana li ma setgħetx temmen li reġgħet sabet iċ-ċurkett li jfakkarha f'żewġha li miet ftit tas-snin ilu.